**গণপ্রজাতন্ত্রী বাংলাদেশ সরকার**

**আঞ্চলিক তথ্য অফিস, পিআইডি, খুলনা**

**সংবাদকক্ষঃ ০২৪৭৭-৭২০৭৪৯ :Email:** **khulnapid@gmail.com** **:Facebook ID : pidkhulna**

**সংবাদ গতিধারা**

**স্থানীয় দৈনিকসমূহে প্রকাশিত সংবাদ, সম্পাদকীয়’র সারসংক্ষেপ, গুরুত্বপূর্ণ নিবন্ধ ও ফিচারের সংক্ষিপ্তসার**

**১৯৩/২০২২**

 **খুলনা, মঙ্গলবার, ১২ এপ্রিল ২০২২, ১০ রমজান ১৪৪৩, ২৯ চৈত্র ১৪২৮**

**আজকের স্থানীয় দৈনিক পত্রিকাগুলোর প্রধান খবর ও সম্পাদকীয় :**

১. নারীর কর্মসংস্থান সৃষ্টি করতে খুলনায় নির্মিত হবে ১০ তলা কমপ্লেক্স ভবন : মহিলা ও শিশু বিষয়ক প্রতিমন্ত্রী ফজিলাতুন নেসা ইন্দিরা

২. ইলিশ উৎপাদনে বাংলাদেশ এখন বিশ্বের শীর্ষস্থানে অবস্থান করছে : কেসিসি মেয়র

৩. বাগেরহাটে প্রতিনিয়ত বাড়ছে ডায়রিয়া রোগীর সংখ্যা, হিমশিম খাচ্ছে চিকিৎসকরা

৪. ৬ অঞ্চলে ঝড়ের আভাস বন্দরে ১ নম্বর সংকেত

৫. খুলনায় আধুনিক কারাগার নির্মাণে ব্যয় বাড়ল

-০২-

**১. নারীর কর্মসংস্থান সৃষ্টি করতে খুলনায় নির্মিত হবে ১০ তলা কমপ্লেক্স ভবন : মহিলা ও শিশু বিষয়ক প্রতিমন্ত্রী ফজিলাতুন নেসা ইন্দিরা**

 খুলনা শহরের শেরে বাংলা রোডে মহিলা বিষয়ক অধিদপ্তরের উপ-পরিচালকের কার্যালয় ও প্রস্তাবিত কমপ্লেক্স ভবন নির্মাণ স্থান পরিদর্শন ও মতবিনিময় সভায় প্রধান অতিথির বক্তৃতায় মহিলা ও শিশু বিষয়ক প্রতিমন্ত্রী ফজিলাতুন নেসা ইন্দিরাবলেন, নারীর কর্মসংস্থান সৃষ্টি করতে খুলনায় নির্মিত হবে ১০ তলা কমপ্লেক্স ভবন । সূত্র- (তথ্যবিবরণী), সময়ের খবর, পূর্বাঞ্চল, জন্মভূমি, খুলনাঞ্চল, প্রবাহ, দক্ষিণাঞ্চল প্রতিদিন, সংযোগ বাংলাদেশ, ‍ভয়েজ অব টাইগার, রাজপথের দাবী, খুলনা টাইমস, দেশ সংযোগ, দৈনিক তথ্য , দৈনিক খুলনা।

**২. ইলিশ উৎপাদনে বাংলাদেশ এখন বিশ্বের শীর্ষস্থানে অবস্থান করছে : কেসিসি মেয়র**

 নগরীর গল্লামারীস্থ মৎস্যবীজ উৎপাদন খামারের মিলনায়তনে ‘ইলিশ জেলেদের বিকল্প কর্মসংস্থান সৃষ্টিতে দক্ষতা উন্নয়ন” বিষয়ক প্রশিক্ষণ কর্মশালার উদ্বোধনী অনুষ্ঠানে প্রধান অতিথির বক্তৃতায় কেসিসি মেয়র তালুকদার আব্দুল খালেক বলেন, ইলিশ উৎপাদনে বাংলাদেশ এখন বিশ্বের শীর্ষস্থানে অবস্থান করছে । সূত্র- সময়ের খবর, পূর্বাঞ্চল, জন্মভূমি, খুলনাঞ্চল, দক্ষিণাঞ্চল প্রতিদিন, সংযোগ বাংলাদেশ, ‍ভয়েজ অব টাইগার, রাজপথের দাবী, খুলনা টাইমস, দেশ সংযোগ, দৈনিক তথ্য, দৈনিক খুলনা।

**৩. বাগেরহাটে প্রতিনিয়ত বাড়ছে ডায়রিয়া রোগীর সংখ্যা, হিমশিম খাচ্ছে চিকিৎসকরা**

 বাগেরহাটে প্রতিনিয়ত বাড়ছে ডায়রিয়া রোগীর সংখ্যা। জেলার বিভিন্ন উপজেলা থেকে রোগী আসছে বাগেরহাট ২৫০ শয্যা জেলা হাসপাতালে। ডায়রিয়া ওয়ার্ডের শয্যা সংখ্যার কয়েক গুণ রোগী ভর্তি হচ্ছেন হাসপাতোলে। সূত্র: সময়ের খবর, দেশ সংযোগ।

**৪. ৬ অঞ্চলে ঝড়ের আভাস বন্দরে ১ নম্বর সংকেত**

 ঢাকাসহ দেশের ছয়টি অঞ্চলের ওপর দিয়ে ৪৫ থেকে ৬০ কিলোমিটার বেগে ঝড় বয়ে যেতে পারে। তাই ওইসব এলাকার নদীবন্দর গুলোকে ১ নম্বর সতর্কতা সংকেত দেখাতে বলা হয়েছে। সূত্র: সময়ের খবর

**৫. খুলনায় আধুনিক কারাগার নির্মাণে ব্যয় বাড়ল**

গত ১০ বছরেও খুলনায় আধুনিক কারগার নির্মাণের কাজ শেষ হয়নি। ডুমুরিয়া উপজেলার চক হাসনাখালি মৌজায় ৩০ একর জমির উপর ২শ’৫১ কোটি ৩ লাখ টাকা ব্যয়ে গত ২০১১-১২ অর্থবছর থেকে করাগারটির নির্মাণ প্রকিয়া শুরু হয়। সূত্র- জন্মভূমি

**-০৩-**

**সম্পাদকীয়**

**ক. জন্মভূমি, দৈনিক খুলনা :** টিকার লক্ষ্য পূরণ। বাংলাদেশের প্রধানমন্ত্রী শেখ হাসিনা বিশ্ব নেতৃবৃন্দের প্রতি পুনরায় সকল দেশ ও জাতির জন্য করোনার টিকা প্রাপ্তির নিশ্চয়তাসহ লক্ষ্যমাত্রা পূরণে সহায়তার আহবান জানিয়েছেন।

**খ. দেশ সংযোগ :** রাষ্ট্রায়ত্ত প্রতিষ্ঠানের লোকসান। ইত্তেফাক প্রকাশিত একটি প্রতিবেদনের শিরোনাম হইল ‘রাষ্ট্রায়ত্ত ১২ প্রতিষ্ঠানে লোকসান সাড়ে ৩ হাজার কোটি টাকা।’ সরকারি প্রতিষ্ঠানে অব্যাহতভাবে লোকসান বৃদ্ধির বিষয়টি উদ্বেগজনক।

**গ. ভয়েজ অব টাইগার :**  ঘুষ ছাড়া পুলিশের চাকরি: কল্পনা নয়, বাস্তব। বেশ কিছুদিন ধরেই দেশের বিভিন্ন জেলায় ঘুষ বা অর্থ , এমন কি কোনো সুপারিশ-তদবির ছাড়াই পুলিশের কনস্টেবল পদে চাকরি পাচ্ছেন যোগ্য ও মেধাবীরা।

**ঘ. পূর্বাঞ্চল :** কর্মজীবন পরিকল্পনার নতুন নীতিমালা প্রণয়নের উদ্যোগ। বিশ বছর চাকরির পর অবসরের সুযোগ রেখে বিসিএস প্রশাসন ক্যাডার এবং সরকারের উপসচিব ও তদুর্ধ পর্যায়ের কর্মকর্তাদের জন্য কর্মজীবন পরিকল্পনা নীতিমালা নামে একটি নতুন নীতিমালার খসড়া তৈরি করেছে জনপ্রশাসন মন্ত্রণালয়।

**ছ. খুলনাঞ্চল** **:** হাওরে কৃষকের কান্নায় ভবিষ্যত খাদ্য ঘাটতির শঙ্কা। উজানের ঢলে নদ-নদীতে পানি বাড়ায় ফসল রক্ষা বাঁধ নিয়ে মারাত্মক শঙ্কায় দিন কাটাচ্ছেন সুনামগঞ্জ, কিশোরগঞ্জ ও নেত্রকোনার হাওরের কৃষক। ইতিমধ্যে ফসল হারিয় দিশেহারা সুনামগঞ্জের কৃষকরা, তাদের কান্না ও আহাজারি উঠে আসছে গণমাধ্যমে।

জ. **সময়ের খবর:** গোটা দেশে ছড়িয়ে যাক কৃষিবান্ধব বিদ্যালয়। করোনার কারণে ঝড়ে যাওয়া শিক্ষার্থীর সংখ্যা বেড়ে গেছে। অভাব-অনটনের কারণে মেয়েরা বাল্য বিবাহের শিকার হয়েছে আর ছেলেরা যুক্ত হয়েছে শিশুশ্রমে। ফলে শিক্ষাপ্রতিষ্ঠানে শিক্ষার্থীদের ধরে রাখতে পরিবারে আর্থিক স্বচ্ছলতা থাকা জরুরি।

**ঝ. প্রবাহ, সংযোগ বাংলাদেশ, রাজপথের দাবী :** দ্রুত ব্যবস্থা গ্রহণ করতে হবে। প্রতি বছর গ্রীষ্ম মৌসুমে রাজধানীতে পানির সংকট ভয়াবহ আকার ধারণ করে। এবার গ্রীষ্মের আগেই রাজধানীতে পানির সংকট তীব্র আকার ধারণ করেছে। আমরা আশা করি, পানির সংকট মোকবিলায় দ্রুত পদক্ষেপ নেওয়া হবে।

**প্রবন্ধ/নিবন্ধ**

ক. বেবি ব্লুজ- ডা.সুমাইয়া বিনতে ঋতু-খুলনাঞ্চল

খ. মোস্তাক পোশাক পরতে : এবিএম মুসা চোখ মুছতে-বি এম সোলায়মান- দৈনিক খুলনা

গ. বাস্তবতা ও মাদ্রাস শিক্ষা -এস আর খায়রুল উমাম-সংযোগ বাংলাদেশ, রাজপথের দাবী

**মঈন/যুথি**